จับพิรุธ ปมยึดทรัพย์ 2พี่น้องตระกูลชินวัตร เฉลยข้อมูลซุกหุ้น เลี่ยงภาษี 
บรรดาแฟนคลับ ดร.ทักษิณ ชินวัตร และพรรคเพื่อไทย เมื่อย้อนกลับไปเมื่อปลายเดือน กันยายน ปี 2549 คงจะลุ้นหน้าจอทีวีนั่งไม่ติดที่ ภายหลังคำพิพากษาศาลฎีกาแผนกคดีอาญา ของผู้ดำรงตำแหน่งทางการเมือง ตามที่อัยการสูงสุดยื่นคำร้องให้ยึดทรัพย์สินจำนวน 76,261.6 ล้านบาท ของ ดร.ทักษิณ ชินวัตร อดีตนายกรัฐมนตรี และบุคคลที่เกี่ยวข้อง ให้ตกเป็นของแผ่นดิน โดยมีองค์คณะผู้พิพากษาทั้ง 9 คน ท่ามกลางการจับจ้องของหลายฝ่าย ทั้งผู้ต้านและผู้สนับสนุน  ,ท้ายที่สุดเวลาผ่านไป 8 ชั่วโมง มีมติด้วยเสียงข้างมากให้ยึดทรัพย์ พ.ต.อ.ทักษิณ ที่ได้จากเงินค่าขายหุ้นและเงินปันผล ซึ่งเป็นทรัพย์สินที่ได้มาโดยไม่สมควรสืบเนื่องมาจากการปฏิบัติหน้าที่ ตกเป็นของแผ่นดิน โดยให้ยึดเฉพาะเงินค่าขายหุ้น (ซุกหุ้น) ของบริษัท ชิน คอร์ปอเรชั่น จำกัด (มหาชน) ส่วนที่เพิ่มขึ้น หลังจากดำรงตำแหน่งนายกรัฐมนตรี และเงินปันผลเป็นเงินทั้งหมด, 46,373 กว่าล้านบาท, ,จากจำนวน 76,261.6 ล้านบาท, และคืนส่วนที่เหลือจำนวน ,30,247 ล้านบาท, เพราะเป็นเจ้าของกรรมสิทธิ์เงินที่มีอยู่แต่เดิม,เลี่ยงชำระภาษี กำไรส่วนต่างจากการซื้อขายหุ้น เอื้อประโยชน์พวกพ้อง ,หลังการรัฐประหาร 19 ก.ย. 2549 ยาวมาจน แต่งตั้งคณะกรรมการตรวจสอบการกระทำที่ก่อให้เกิดความเสียหายแก่รัฐ ตรวจสอบปัญหาการทุจริตคอร์รัปชัน สมัยที่ พ.ต.ท.ทักษิณ เป็นนายกรัฐมนตรี ย้อนหลังไปประมาณ 5-6 ปี และเจาะจงไปที่กรณี ดร.ทักษิณ - คุณหญิงพจมาน ชินวัตร ซื้อขายหุ้น บริษัท ชิน คอร์ปอเรชั่น จำกัด (มหาชน) จำนวน 1,419,490,150 หุ้น หรือคิดเป็น 48% ของจำนวนหุ้นทั้งหมด ให้กับ นายพานทองแท้ ชินวัตร น.ส. พินทองทา ชินวัตร น.ส.ยิ่งลักษณ์ ชินวัตร และนายบรรณพจน์ ดามาพงศ์ โดยทำเพียงแค่หลักฐานตั๋วสัญญาใช้เงิน จำนวน 5 ฉบับ เป็นเงินเพียง 1,124,335,225 บาทเท่านั้น เพื่อทำให้เห็นว่ามีการซื้อขาย,23 ม.ค. 2549 ผู้ถือหุ้นใหญ่ทั้ง 4 บุคคล ได้ขายหุ้นที่ถืออยู่ทั้งหมดให้กับกลุ่มเทมาเส็กของประเทศสิงคโปร์ ในราคาหุ้นละ ,49.25 บาท, คิดเป็นเงินรวม, 69,722.88 ล้านบาท, แต่ คตส. กลับพบว่า ก่อนหน้านั้น นายพานทองแท้ และ น.ส.พินทองทา  ซื้อหุ้นชิน คอร์ป จากบริษัท แอมเพิลริช อินเวสต์เมนท์ จำกัด คนละ 164.6 ล้านหุ้น รวม 329.2 ล้านหุ้น ในราคาหุ้นละ 1 บาท ก่อนที่บุคคลทั้ง 2 จะขายหุ้นให้กลุ่มเทมาเส็ก ในราคา 49.25 บาทต่อหุ้น โดยไม่มีการชำระภาษีจากกำไรส่วนต่างจากการซื้อขายหุ้น,พบพิรุธเชื่อมโยงเจ้าของบริษัทหลายแห่ง เป็นของทักษิณ ,ผู้มีอำนาจลงนามธนาคารยูบีเอส เอจี แทนบริษัท แอมเพิลริช คือ T. Shinnavat ทำให้ คตส.เชื่อว่า พ.ต.ท.ทักษิณ ยังคงถือครองหุ้นชินคอร์ป ระหว่างดำรงตำแหน่งนายกรัฐมนตรีในปี 2544 ถึงปี 2548 ก่อนจะมีการเปลี่ยนแปลงรายชื่อผู้มีอำนาจลงนามในบัญชีของแอมเพิลริชมาเป็นนายพานทองแท้ คตส. ขยายผลตรวจสอบไปยังเกาะบริติชเวอร์จิน สืบสาวหาความสัมพันธ์ระหว่างบริษัท แอมเพิลริช กับบริษัท วินมาร์ค ที่เข้ามาซื้อหุ้นกลุ่ม บริษัท เอสซี แอสเสท คอร์ปอเรชั่น จำกัด (มหาชน) และหุ้นบางส่วนของบริษัทในครอบครัวอีก 5 แห่ง จาก พ.ต.ท.ทักษิณ และคุณหญิงพจมาน เมื่อปี 2543 ด้วยมูลค่า 1,527 ล้านบาท,ในที่สุดจึงรู้ว่า เจ้าของบริษัท วินมาร์ค แห่งนี้ ไม่ใช่ใคร ก็ พ.ต.ท.ทักษิณ และคุณหญิงพจมาน นั่นเอง เพราะการซื้อหุ้นกลุ่มบริษัทชินวัตร ทั้ง 6 แห่ง เป็นการโอนเงินจากธนาคาร 3 แห่ง ในสิงคโปร์ เป็นบัญชีของวินมาร์ค มีชื่อ พ.ต.ท.ทักษิณ และคุณหญิงพจมาน เป็นผู้รับประโยชน์ รวม 1,219 ล้านบาท และอีกส่วนหนึ่ง จำนวน 308 ล้านบาท มาจากบัญชีของคนทั้งสอง,แกะรอยเจอแจ็กพอต ทำนิติบุคคลอำพราง ซุกหุ้นการถือครองชินคอร์ป,เมื่อ คตส.เริ่มแกะรอยได้ ก็ยิ่งรู้อีกว่าโครงสร้างการถือหุ้นในวินมาร์ค เปลี่ยนผู้ถือหุ้นเดิมเป็นบริษัท บลูไดมอนด์ 100% ซึ่งมีซิเนตร้าทรัสต์ ถือหุ้นในบริษัทดังกล่าว 100% มีผู้รับประโยชน์ 5 คน คือ พ.ต.ท.ทักษิณ คุณหญิงพจมาน และลูกทั้ง 3 คน โดยมีกลุ่มแมธทีสัน ทรัสต์ ในฮ่องกง เป็นผู้ติดต่อธนาคารพาณิชย์ แต่ไม่มีอำนาจในการจัดการ จึงเป็นแค่นอมินีของ พ.ต.ท.ทักษิณ และคุณหญิงพจมานเท่านั้น,ทั้งนี้ โดยสรุปเป็นการทำนิติบุคคลอำพราง เพื่อซุกหุ้นการถือครองชินคอร์ปผ่านทางวินมาร์ค ซึ่งพ.ต.ท.ทักษิณ และคุณหญิงพจมาน มีอำนาจสั่งการ จึงเป็นการกระทำที่ขัดกันระหว่างผลประโยชน์ส่วนบุคคลและประโยชน์ส่วนรวม จึงเป็นทรัพย์ที่ได้มาโดยมิชอบ สืบเนื่องมาจากการปฏิบัติการตามหน้าที่ หรือใช้อำนาจในตำแหน่งหน้าที่ ฝ่าฝืนบทบัญญัติของรัฐธรรมนูญ พ.ศ. 2540 พ.ร.บ.การจัดการหุ้นส่วนและหุ้นของรัฐมนตรี 2543 และ พ.ร.บ. ป.ป.ช. 2542 จนต้องถูกกล่าวโทษดำเนินคดีฟ้องร้องต่อศาลฎีกาแผนกคดีอาญาของผู้ดำรงตำแหน่งทางการเมือง ให้ยึดทรัพย์ดังกล่าว,แต่ภายหลังศาลฎีกามีคำพิพากษาให้ทรัพย์สินของ พ.ต.ท.ทักษิณ ภริยา และครอบครัว ตกเป็นของแผ่นดิน ในเวลาต่อมาเมื่อวันที่ 26 มี.ค. 2553 ทีมทนายความของ พ.ต.ท.ทักษิณ นำโดย นายฉัตรทิพย์ ตัณฑประศาสน์ ได้ยื่นคำอุทธรณ์ต่อศาลฎีกา ให้มีคำสั่งหรือพิพากษาให้ยกคำร้องของอัยการสูงสุด ผู้ร้องในคดีนี้ และมีคำสั่งเพิกถอนคำพิพากษาศาลฎีกา ในการอายัดเงินและทรัพย์สินทั้งหมดของ พ.ต.ท.ทักษิณ และครอบครัว ให้ตกเป็นของแผ่นดิน แต่ไม่เป็นผลโดยศาลฎีกามีมติไม่รับอุทธรณ์ในการพิจารณา,ยิ่งลักษณ์ ก็ถูกยึดทรัพย์ ต้องเผชิญชะตากรรมเดียวกัน ,ข่าวยึดทรัพย์ ยิ่งลักษณ์ ถูกจุดกระแสดังขึ้นอีกครั้ง หลังศาลปกครอง มีคำสั่งยกคำขอทุเลาการบังคับคดีในคดีปล่อยปละละเลยให้มีการทุจริตในโครงการรับจำนำข้าว เมื่อวันที่ 29 มกราคม 2561 ข้อมูลการยึดบ้าน ยิ่งลักษณ์ กลายเป็นข้อมูลเก่าที่หลายคนกลับแตกตื่น นพดล หลาวทอง ทนายความของอดีตนายกฯ ยิ่งลักษณ์ ได้เตรียมยื่นคำขอทุเลาการบังคับคดีอีกครั้ง เนื่องจากกฎหมายเปิดโอกาสให้สามารถยื่นคำขอทุเลาการบังคับคดีได้เรื่อยๆ โดยขณะนี้อยู่ระหว่างการเตรียมข้อมูลเพื่อยื่นขอทุเลาการยึดทรัพย์ ซึ่งถือเป็นการยื่นครั้งที่ 3 แล้ว พร้อมยืนยันว่าที่ผ่านมาอดีตนายกฯ ไม่เคยมีพฤติการณ์ยักย้ายถ่ายเททรัพย์สินใดๆ,ตามข้อเท็จจริงมีการยึดทรัพย์อดีตนายกฯยิ่งลักษณ์ ตั้งแต่ช่วงเดือนกรกฎาคม-สิงหาคม 2560 ประกอบด้วย บ้าน-ที่ดิน ทั้งในกรุงเทพฯ และต่างจังหวัด, คอนโดมิเนียมห้องชุด และอายัดบัญชีเงินฝากประมาณ 12-13 บัญชี รวมประมาณ 30 รายการ เป็นเหตุให้ทีมทนายความยื่นคำขอทุเลาการบังคับคดีให้ยึดทรัพย์เป็นครั้งที่ 2 จนล่าสุดศาลปกครองมีคำสั่งยกคำขอทุเลาไปเมื่อวันที่ 29 มกราคม 2561 ที่ผ่านมา จึงทำให้กรมบังคับคดีสามารถเดินหน้ายึดทรัพย์ และสืบหาทรัพย์สินของอดีตนายกฯ ยิ่งลักษณ์อื่นๆ ต่อไปได้,ทั้งนี้ มติตุลาการศาลปกครองที่สั่งยกคำขอทุเลาคือ 5 ต่อ 2 ดังนั้น เป็นหน้าที่ของทีมทนายที่ต้องหาเหตุผลและข้อมูลเพิ่มเติมในการยื่นคำขอทุเลาครั้งต่อไปเพื่อโน้มน้าวให้ตุลาการศาลปกครองอีกอย่างน้อย 2 ท่าน เห็นคล้อยตามเหตุผลของฝ่ายอดีตนายกฯ สำหรับเหตุผลหลักที่ทีมทนายความยื่นต่อศาลปกครองที่ผ่านมา คือเห็นว่าคดีทุจริตโครงการรับจำนำข้าวของอดีตนายกฯ ยิ่งลักษณ์ ยังไม่มีคำพิพากษาออกมา ดังนั้นจึงถือว่าคดียังไม่ถึงที่สุด และเมื่อเทียบกับคดีอื่นทั่วไปที่ผ่านมา หากศาลยังพิจารณาพิพากษาไม่ถึงที่สุดก็จะไม่มีการอายัด-ยึดทรัพย์ใดๆ,บ้าน ยิ่งลักษณ์ ถูกยึด ครอบครัวสามารถ ขออยู่ต่อได้,1 กุมภาพันธ์ 2561 ดร.วิษณุ เครืองาม รองนายกรัฐมนตรี กล่าวถึงการอายัดทรัพย์สินของยิ่งลักษณ์ ชินวัตร อดีตนายกรัฐมนตรีว่า สาเหตุที่ยึดบ้านพักของยิ่งลักษณ์ ภายในโยธินพัฒนา 3 เพราะเจ้าหน้าที่พิจารณาจากเอกสารสิทธิ ส.ค.1 ที่มีชื่อของนางสาวยิ่งลักษณ์เป็นเจ้าของ และแม้จะเป็นสินสมรสก็สามารถดำเนินการได้ ตามคำสั่ง ม.44 เจ้าหน้าที่สามารถยึดและขายทอดตลาดได้ แต่เชื่อว่าเจ้าหน้าที่พิจารณาดีแล้ว ว่าทรัพย์สินใดควรจะดำเนินการอย่างไร เพราะบางกรณีไม่ควรขาย เนื่องจากอาจเกิดปัญหาตามมา จากการขอทุเลาการบังคับคดีหรือการพิพากษาคดีในอนาคต,ดังนั้น เจ้าหน้าที่จึงดำเนินการตามสมควร ไม่ถึงขั้นเอาเป็นเอาตาย เพราะอย่างน้อยการอายัดหรือยึดไว้ก็มีประโยชน์ คือเจ้าของไม่สามารถนำไปขายได้ สำหรับบ้านพักซอยโยธินพัฒนา 3 เป็นบ้านพัก 2 ชั้น พร้อมสนามฟุตบอล ตั้งอยู่ที่ซอยนวมินทร์ เขตบึงกุ่ม กรุงเทพฯ มูลค่าล่าสุดที่แจ้งไว้กับ ป.ป.ช. คือ, 110,000,000 บาท,บัญชีทรัพย์สิน-หนี้สิน ที่ยื่นไว้ หลังพ้นตำแหน่ง ,ทรัพย์สินของอดีตนายกฯ ยิ่งลักษณ์ ตามบัญชีแสดงทรัพย์สิน-หนี้สินของ ป.ป.ช. ที่เคยยื่นไว้เมื่อวันที่ 26 มิถุนายน 2559 หลังยิ่งลักษณ์พ้นจากตำแหน่งนายกรัฐมนตรีครบ 1 ปี ยิ่งลักษณ์ มีทรัพย์สินรวม 612,379,231.93 บาท หนี้สินรวม 33,070,803 บาท โดยกู้จากทักษิณ ชินวัตร อดีตนายกฯ และพี่ชาย รวมมีทรัพย์สินมากกว่าหนี้สิน 579,308,428.93 บาท,รายการทรัพย์สินที่ยื่นต่อ ป.ป.ช. อาทิ เงินสดของยิ่งลักษณ์ จำนวน 14,298,120 บาท คู่สมรส (ไม่ได้จดทะเบียน) 4,000,000 บาท เงินฝาก 16 บัญชีของยิ่งลักษณ์ 24,908,420.28 บาท คู่สมรส 5,847,160.87 บาท และบุตรที่ยังไม่บรรลุนิติภาวะ 138,381.66 บาท ยานพาหนะรวมมูลค่า 21,990,000 บาท สิทธิและสัมปทานของยิ่งลักษณ์ 569,189.32 บาท คู่สมรส 1,707,734.39 บาท บุตรยังไม่บรรลุนิติภาวะ 1,397,413.52 บาท ทรัพย์สินอื่นๆ ทั้งนาฬิกาหรูและกระเป๋าแบรนด์เนมรวม 45,690,000 บาท,**รวมถึงรายการที่ดินจำนวน 14 แปลง รายการโรงเรือนและสิ่งปลูกสร้าง 33 รายการ รวมจำนวนเงิน 162,368,182.40 บาท
บรรดาแฟนคลับ ดร.ทักษิณ ชินวัตร และพรรคเพื่อไทย เมื่อย้อนกลับไปเมื่อปลายเดือน กันยายน ปี 2549 คงจะลุ้นหน้าจอทีวีนั่งไม่ติดที่ ภายหลังคำพิพากษาศาลฎีกาแผนกคดีอาญา
ทักษิณ ชินวัตร,ยิ่งลักษณ์ ชินวัตร,ยึดทรัพย์,วิเคราะห์การเมือง,ข่าวร้อน,ข่าวทั่วไป